
Parlamentul  României

Camera  Deputaţilor

Comisia pentru industrii si servicii

Bucureşti 24.11.2010                                                                                                                                                                                 23/285/2010

AVIZ
asupra proiectului de Lege pentru modificarea Ordonanţei de urgenţă a Guvernului 

nr. 88/1997 privind privatizarea societăţilor comerciale

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii, a fost sesizată  pentru dezbatere şi avizare, cu proiectul de Lege pentru aprobarea Ordonanţei de urgenţă a Guvernului nr. 88/1997 privind privatizarea societăţilor comerciale transmis cu adresa nr. PL.x 553/27.09.2010 şi înregistrat cu nr. 23/285/11.11.2010.

Avizul comisiei urmează să fie trimis Comisiei pentru politică economică, reformă şi privatizare, care este sesizată în fond.
Senatul în calitate de primă cameră sesizată a adoptat acest proiect de Lege în şedinţa din 4 octombrie 2010.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.

Propunerea legislativă are ca obiect modificarea Ordonanţei de urgenţă a Guvernului nr. 88/1997 privind privatizarea societăţilor comerciale, aprobată prin legea nr. 44/1998, cu modificările şi completările ulterioare, în vederea înlăturării tratamentului considerat discriminatoriu în privinţa achiziţionării de active pentru operatorii economici la care statul deţine mai mult de 33% din totalul acţiunilor cu drept de vot în adunarea generală a acţionarilor, în raport cu ceilalţi operatori economici. Se creează, astfel, posibilitatea achiziţionării unor active de către societăţile comerciale la care statul sau o altă autoritate a administraţiei publice locale este acţionar.
Consiliul Legislativ a avizat favorabil proiectul de lege, cu unele observaţii şi propuneri, aviz transmis cu adresa nr.433 din 14 aprilie 2010.
Consiliul Economic şi Social a avizat favorabil propunerea legislativă, cu unele observaţii, aviz transmis cu adresa nr. 693/29.03.2010.

Guvernul prin punctul său de vedere transmis cu adresa nr. 1448 din 07.06.2010,  susţine adoptarea acestei propuneri legislative sub rezerva însuşirii observaţiilor şi propunerilor de la pct.II.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 24.11.2010.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, în forma adoptată de Senat
În raport de obiectul şi conţinutul său propunerea legislativă face parte din categoria legilor ordinare.

p. PREŞEDINTE

Robert Sorin Negoiţă

       Consilier parlamentar,

           Viorica Petrascu

